CELEX: 31995D0084
Language: mt
Date: 1995-03-20 00:00:00
Title: Id-Deċiżjoni tal-Kummissjoni ta' l-20 ta' Marzu 1995 li tirrigwarda l-implimentazzjoni ta' l-Anness tar-Regolament tal-Kunsill (KEE) Nru 2930/86 li jiddefinixxi l-karatteristiċi tal-bastimenti tas-sajd

Avviż Legali Importanti

|

31995D0084

Official Journal L 067 , 25/03/1995 P. 0033 - 0036

		Id-Deċiżjoni tal-Kummissjonita' l-20 ta' Marzu 1995li tirrigwarda l-implimentazzjoni ta' l-Anness tar-Regolament tal-Kunsill (KEE) Nru 2930/86 li jiddefinixxi l-karatteristiċi tal-bastimenti tas-sajd(95/84/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 2930/86 tat-22 ta' Settembru 1986 li jiddefinixxi l-karatteristiċi tal-bastimenti tas-sajd [1], kif emendat bir-Regolament (KE) Nru 3259/94 [2], u b'mod partikolari l-Artikolu 4 tiegħu u l-Anness tiehħu,Billi huwa xieraq li jtiqiesu s-sitwazzjonijiet fl-Istati Membri differenti rigward il-proċeduri u l-metodi għal-kejl tat-tunnellaġġ metriku tal-flotot tagħhom;Billi jridu jiġu wżati t-temmiet taż-żmien ("deadlines") ġodda miftiehma mill-Kunsill sabiex jiġi żgurat il-kejl mill-ġdid tal-bastimenti tas-sajd żgħar ta' inqas minn 24 metru tul sabiex tiġi żgurata l-implimentazzjoni gradwali u bilanċjata tal-formuli u tal-ħidmiet marbuta mal-kejl mill-ġdid; billi huwa għalhekk xieraq illi jiġu fissati għanijiet immedjati intermedji ta' kull sena sabiex jiġi żgurat illi dawn il-ħidmiet jiġu mwettqa gradatament;Billi sadattant huwa meħtieġ illi jkunu disponibbli l-estimi tat-tunnellaġġ metriku gross tal-flotta tal-Komunità qabel it-temma taż-żmien fissata għar-reviżjoni ta' nofs it-terminu taż-żmien tal-programmi multiannwali ta' gwida għall-perjodu 1993-1996 definit bid-deċiżjonijiet tal-Kummissjoni [3],Billi r-razzjonalizzazzjoni fil-livell ta' kull wieħed mill-Istati Membri u l-armonizzazzjoni fil-livell tal-Komunità ta' l-unitajiet tal-kejl tat-tunnellaġġ metriku huma fost il-kondizzjonijiet sabiex jiġu implimentati b’mod effettiv il-programmi multiannwali ta' gwida għall-perjodu 1993-1996, taħt dawk il-kondizzjonijiet trasparenti li huma meħtieġa għas-sorveljanza tal-konformità ma' dawn il-miri;Billi l-miżuri previsti f'din id-Deċiżjoni huma skond l-opinjoni tal-Kumitat ta' Tmexxija tas-Sajd u l-Akwakultura,ADOTTAT DIN ID-DEĊIŻJONI:Artikolu 1Il-valuri tal-funzjnonijiet a1, a2 u a3 elenkati fl-Anness I tar-Regolament (KEE) Nru 2930/86 huma ffissati skond it-tabelli fl-Anness I ta' din id-Deċiżjoni.Artikolu 2Kull wieħed mill-Istati Membri għandu jibgħat lill-Kummissjon qabel il-15 ta' Marzu 1995 il-listi tal-bastimenti skond is-segment tal-programm tiegħu multiannwali ta' gwida, flimkien mat-tunnellaġġi metriċi gross (GT) imkejla, fil-każ ta' bastimenti ta' iktar minn 24 metru tul, bejn il-perpendikularijiet li ma jidħlux għal vjaġġi internazzjonali, u stmati, fil-każ ta' bastimenti ta' inqas minn 24 metru tul, skond it-tul bejn il-penpendikularijiet.Artikolu 3Il-ġbir tal-parametri tal-Konvenzjoni ta' Londra ta' l-1969 u l-applikazzjoni tagħhom għal bastimenti żgħar ta' inqas minn 15-il metru tul b'kollox li għalihom mhumiex disponibbli l-parametri Bi u Ti għandhom jitwettqu progressivament b'mod konformi mat-tabella taż-żmien elenkata fl-Anness 2.Il-kejl mill-ġdid effettiv tal-bastimenti ta' minn 15-il metru tul b'kollox sa tul ta' 24 metru bejn il-perpendikularijiet skond id-dispożizzjonijiet tal-Konvenzjoni ta' Londra għandu jitwettaq progressivament b'mod konformi mat-tabella taż-żmien elenkata fl-Anness 3.Għal dan il-għan kull wieħed mill-Istati Membri jista’ jfassal listi tal-bastimenti magħżula fuq il-bażi ta' l-għomor tagħhom jew ta' parametri rilevanti oħra sabiex tista’ tinżamm din it-tabella taż-żmien.Artikolu 4Il-listi tal-bastimenti involuti fl-Artikoli 2 u 3 kif ukoll il-fatti magħrufa dwar it-tunnellaġġ metriku gross mehmuża ma’ dawn il-listi jiġu komunikati lill-Kummissjoni skond l-Artikoli 3, 8 u 9 tar-Regolament tal-Kummissjoni (KEE) Nru 109/94 [4]. In-numru fuq in-naħa ta' ġewwa ta' kull bastiment jiġi komunikat ma’ dawn il-listi.Kull modifika fil-karatteristiċi fiżiċi ta' bastiment, meta din il-modifika titwettaq matul il-perjodu taż-żmien tal-kejl mill-ġdid u meta din il-modifika x'aktarx li tirriżulta f'bidla fit-tunnellaġġ tal-GT għall-għanijiet tal-Konvenzjoni ta' Londra, għandha tkun is-suġġett ta' komunika mill-Istat Membru interessat lill-Kummissjoni, fejn jingħataw il-valuri tat-tunnellaġġ metriku qabel u wara l-modifika.Għall-bastimenti b'tul b'kollox ta' inqas minn 15-il metru, dawn il-valuri tat-tunnellaġġ metriku għandhom jiġu kalkolati billi jintużaw il-formoli speċifikati fir-Regolament tal-Kunsill (KE) Nru 3259/94 u fl-Anness ta' din id-Deċiżjoni. Għall-bastimentui b'tul ġenerali ta' 15-il metru jew iktar, dawn il-valuri tat-tunnellaġġ metriku għandhom jiġu kalkolati skond id-disposizzjoijiet tal-Konvenzjoni ta' Londra.Artikolu 5Din id-Deċiżjoni hija indirizzata lill-Istati Membri.Magħmula fi Brussel, fl-20 ta' Marzu 1995.Għall-KummissjoniEmma BoninoMembru tal-Kummissjoni[1] ĠU L 274, tal-25.9.1986, p. 1.[2] ĠU L 339, tad-29.12.1994, p. 11.[3] ĠU L 401, tal-31.12.1992, p. 3 ff.[4] ĠU L 19, tat-22.1.1994, p. 5.--------------------------------------------------L-ANNESS IIL-VALURI TAL-FUNZJONIJIET a1, a2 U a31. Bastimenti ġodda ta' inqas minn 15-il metru tul b'kollox u bastimenti eżistenti ta' tul b'kollox ta' inqas minn 15-il metru li għalihom huma disponibbli l-parametri tal-Konvenzjoni ta' Londraa1 = 0,5194 + 0,0145 Loa imma ma għandux jittieħed inqas minn 0,60fejn it-tul b'kollox (Loa) huwa t-tul b'kollox kif imfisser fl-Artikolu 2 tar-Regolament (KEE) Nru 2930/86.2. Bastimenti eżistenti ta' tul b'kollox ta' inqas minn 15-il metru li għalihom mhumiex disponibbli l-parametri tal-Konvenzjoni ta' Londraa2 = 0,4974 + 0,0255 L0a imma ma għandux jittieħed inqas minn 0,60Għal Spanja, il-Greċja u l-Italja, li ma għandhomx disponibbli l-paramtetri tal-Konvenzjoni ta' Oslo meħtieġa sabiex jiġi stmat it-tunnellaġġ metriku gross li juża l-a2 fil-formularju speċifikat bir-Regolament tal-Kunsill (KE) Nru 3259/94, iridu japplikaw id-dispożizzjonijiet li ġejjin:- għal Spanja:Il-parametri tal-Konvenzjoni ta' Oslo jiġu stmati fuq il-bażi tal-parametri nazzjonali disponibbli korrentement.- għaIl-Greċja, għall-Italja:Il-formola sabiex jiġi stmat it-tunnellaġġ metriku gross trid tiġi żviluppata mill-Greċja u mill-Italja msejsa fuq il-parametri nazzjonali disponibbli korrentement.Spanja, l-Italja u l-Greċja jridu jissostitwixxu progressivament l-estimi tat-tunnellaġġ metriku hekk miksub bit-tunnellaġġ metriku kalkolat bl-użu tal-funzjoni a1 skond ir-rata dikjarata fl-Anness 2 sabiex jiġu applikati l-parametri tal-Konvenzjoni ta' Londra għal din il-kategorija ta' bastimenti.3. Bastimenti eżistenti ta' tul b'kollox ta' bejn il-15-il metru u l-24 metru tul bejn il-perpendikularijieta3 = 0,3097 Bi/Ti + Loa (Y 1900)/2767 C iżda ma jridx jitieħed inqas minn 0,65 jew iktar minn 1,45fejn il-Y hija s-sena tal-bini, li ma tridx tittieħed inqas mill-1950, u fejn il-B1 u t-T1 huma l-wisa’ tal-buk u l-fond tagħha rispettivament kif imfissra mill-Konvenzjoni ta' Oslo. L-aġġustament addittiv C jieħu l-valuri li ġejjin:— għall-Belġju | 0,35, |— għall-Ġermanja | 0,34, |— għal Franza (Atlantika) | 0,19, |— għall-Olanda | 0,27, |— għar-Renju Unit | 0,21, |— għall-Irlanda | 0,21, |— għad-Danimarka | 0,10, |— għal Franza (Mediterranja) | 0,46, |— għall-Greċja | 0,63, |— għall-Portugall | 0,46, |— għal Spanja | 0,36. |Għal Spanja u l-Italja, li ma għandhomx disponibbli l-parametri tal-Konvenzjoni ta' Oslo meħtieġa sabiex jiġi stmat it-tunnellaġġ metriku gross bl-użu ta' l-a3 fil-formularju speċifikat mir-Regolament tal-Kunsill (KE) Nru 3259/94, iridu japplikaw id-dispożizzjonijiet li ġejjin:- għal Spanja:Il-parametri tal-Konvenzjoni ta' Oslo jiġu stmati fuq il-bażi tal-parametri nazzjonali disponibbli korrentement.- għall-Italja:Il-formola sabiex jiġi stmat it-tunnellaġġ metriku gross trid tiġi żviluppata mill-Italja msejsa fuq il-parametri nazzjonali disponibbli korrentement.L-istimi u l-formoli żviluppati minn Spanja, il-Greċja u l-Italja deskritti fil-paragrafi 2 u 3 huma bla ħsara għall-ftehim tal-Kummissjoni u jkunu disponibbli għall-ispezzjon mill-Istati Membri l-oħra.4. EċċezzjonijietIt-tunnellaġġ metriku gross tal-bastimenti li l-għamla u l-karatteritiċi tal-binja tagħhom huma tali li jirrendu l-applikazzjoni ta' dawn il-formoli irraġonevoli jew imprattikabbli (katamarani, trimarani u bastimenti oħra ta' disinn mhux tas-soltu) għandu jiġi stabbilit mill-amministrazzjoni ta' l-Istati Membri interessati. Fejn it-tunnellaġġ metriku jiġi hekk stabbilit, l-amministrazzjoni għandha tikkomunika lill-Kummissjoni d-dettalji tal-metodu wżat għal dak il-għan. Dawn id-dettalji jkunu disponibbli għall-eżami mill-Istati Membri l-oħra.--------------------------------------------------L-ANNESS IIIL-PROGRAMM SABIEX JIĠU APPLIKATI L-PARAMETRI TAL-KONVENZJONI TA' LONDRA GĦAL BASTIMENTI ŻGĦAR TA' BEJN IŻ-0 U L-15-IL METRU TUL B'KOLLOX LI GĦALIHOM MHUMIEX DISPONIBBLI L-PARAMETRI Bi U TiIn-numru (n) ta' bastimenti li jridu jiġu mkejla mill-ġdid għandu jiġi komunikat lill-Kummissjoni fi żmien xahrejn wara l-adozzjoni tad-Deċiżjoni preżenti.L-applikazzjoni tal-parametri tal-Konvenzjoni ta' Londra għall-bastimenti li jaqgħu taħt dan l-Anness tiġi żgurata skond ir-rata li ġejja:- sal-31 ta' Diċembru 1995 mill-inqas 25 % ta' l-n,- sal-31 ta' Diċembru 1996 mill-inqas 50 % ta' l-n,- sal-31 ta' Diċembru 1997 mill-inqas 75 % ta' l-n,- sal-31 ta' Diċembru 1998 100 % ta' l-n.--------------------------------------------------L-ANNESS IIIIL-PROGRAMM SABIEX JIĠU MKEJLA MILL-ĠDID IL-BASTIMENTI TA' BEJN 15-IL METRU TUL B'KOLLOX U 24 METRU TUL BEJN IL-PERPENDIKULARIJIETIn-numru tal-bastimenti li jridu jiġu mkejla (N) għandu jiġi komunikat lill-Kummissjoni fi żmien xahrejn wara l-adozzjoni tad-Deċiżjoni preżenti.Il-kejl mill-ġdid effettiv għall-bastimenti li jaqgħu taħt dan l-Anness jiġi żgurat skond ir-rata li ġejja:- sal-31 ta' Diċembru 1997 mill-inqas 33 % ta' l-N,- sal-31 ta' Diċembru 1999 mill-inqas 55 % ta' l-N,- sal-31 ta' Diċembru 2001 mill-inqas 77 % ta' l-N,- sal-31 ta' Diċembru 2003 100 % ta' l-N.--------------------------------------------------